als_Latn dik_Latn ron_Latn
“Carla Del Ponte…” nesër në Prishtinë
Performanca teatrore e Qendrës Multimedia “Carla del Ponte trinkt in Pristina einen Vanilla Chai Latte”, mbas turneut të suksesshëm në Dyseldorf e Hamburg, tani do të shfaqet sërish edhe në Prishtinë, në teatrin “Oda”, nesër nga ora 20:00.
Regjinë e kësaj performance e ka bërë koreografi gjerman Jochen Roller, tekstin e ka shkruar Jeton Neziraj, kurse performojnë aktoret e mirënjohura kosovare: Agnes Nokshiqi, Alketa Sylaj, Donikë Ahmeti, Lyra Xhoci e Vjosa AbaziNë këtë performancë kosovare-gjermane, koreografi nga Berlini Jochen Roller e bën regjinë e dramës së re të dramaturgut nga Prishtina, Jeton Neziraj.
Në shfaqje, protagonistja kryesore është Carla Del Ponte, e cila udhëton në Kosovë me qëllim të ndjekjes së kriminelëve të trafikimit të organeve. Gjatë një pauze të shkurtër, ajo shkon në Starbucks Café në Prishtinë dhe befasohet që pija e saj e preferuar, Vanilla Chai Latte, e ka shijen e njëjtë me atë në Europë. Ky incident shkakton përçartje në lidhje me liberalizimin e dështuar të demokracive të vjetra europiane, atraksionin pornografik të kapitalizmit perëndimor, tregtinë me organe dhe superioritetin e thikave zvicrane. Koreografi Jochen Roller vë tekstin e Nezirajt në lëvizje, me pesë aktoret e shquara kosovare të cilat luajnë me tekstin në gjuhën angleze brenda një koreografie të ritmit të shpejtë. Aktoret transformohen marrëzisht nga Carla Del Ponte në Madeleine Albright, në gruan e trishtuar gjermane, Marina Abramoviq, Nënën Tereze, organ-kërkues, organ-dhurues, Ulay, Bill Clinton, Elez Nikçi dhe në vëllaun e Carla Del Pontes. “Carla Del Ponte pi Vanilla Chai Latte në Prishtinë” është performancë verbuese e një perspektive në ndryshim të vazhdueshëm dhe e një koreografie të qëndrimeve tkurrëse.
Është vallzim propagandistik mbi këmbënguljen e ideologjisë - e shpejtë, e furishme, tragjike dhe qesharake. Kostumet për shfaqje i ka punuar Sebastian Ellrich, kurse ndriçimin e kan bërë Marek Lamprecht dhe Denis Berisha. Shfaqja është prodhuar nga Qendra Multimedia dhe FFT, Dyseldorf, kurse është financuar nga Robert-Bosch-Stiftung/Szenenwechsel, Nationales Performance Netz Germany dhe Goethe Institut. Qendra Multimedia mbështetet nga Zyra e Unionit Evropian në Kosovë.
Mos i humb
-
Topalli i VV-së: Vendi ka nevojë për konstruktivitet
-
Nisma pret zhbllokimin e Kuvendit
-
PAN vendos përfundimisht për ndarjen e posteve
-
Zjarr në Zyrën e Komuniteteve në komunën e Zubin Potokut (Foto)
-
Hoxhaj: Kufijtë në Ballkan janë të caktuar, Kosova të pranohet në OKB
-
Trump bën thirrje për unitet në Amerikë: Është koha të shërohen plagët që na kanë përçarë
-
Arrihet një armëpushim i ri në lindje të Ukrainës
-
Vuçiç: Agjenti serb në Kuvend, me lejen e pushtetit
-
Anulohet koncerti në Rotterdam, frikë nga sulmet terroriste
als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn